open-index/open-wikipedia-markdown huggingface dataset:
ওয়ারিয়র সাবিত্রী

***ওয়ারিয়র সাবিত্রী*** () ২০১৬ সালের ভারতীয় হিন্দি ভাষার অ্যাকশন নাট্য চলচ্চিত্র, যা রচনা ও পরিচালনা করেছেন পরম গিল। চলচ্চিত্রটিতে অভিনয় করেছেন নিহারিকা রাইজাদা, রজত বারমেচা, ওম পুরি, কর্মবীর চৌধুরী ও গুলশান গ্রোভার। ডা. ববস প্রোডাকশন্সের ব্যানারে উপেন্দর মহেশ্বরী ও ববি কান্ডা চলচ্চিত্রটি প্রযোজনা করেছেন। এটি ভারতীয় উপকথা সাবিত্রী ও সত্যবান-এর আধুনিক যুগের একটি রূপান্তর।

*ওয়ারিয়র সাবিত্রী* চিত্রায়িত হয়েছে চান্দেলাও গড়, যোধপুর, মুম্বই ও লাস ভেগাসে। ব্রিটিশ মডেল লুসি পিন্ডার এই চলচ্চিত্রের মাধ্যমে বলিউডে অভিষেক করেন। চলচ্চিত্রটি ২০১৬ সালের ২৫ আগস্ট প্রেক্ষাগৃহে মুক্তি পায়।

দেবী সাবিত্রীকে একবিংশ শতাব্দীর আধুনিক নারী হিসেবে চিত্রিত করার জন্য চলচ্চিত্রটি ভারতের অনেক জায়গায় নিষিদ্ধ করা হয়েছিল। পরিচালক পরম গিল প্রাণনাশের হুমকি পেয়েছিলেন এবং চলচ্চিত্রটি সফলতা অর্জনে ব্যর্থ হয়েছিল।

## অভিনয়ে

* নিহারিকা রাইজাদা – সাবিত্রী
* লুসি পিন্ডার – ক্যান্ডি 
* রজত বরমেচা – সত্য
* ওম পুরি – যমরাজ
* গুলশান গ্রোভার – সত্যের বাবা
* কর্মবীর চৌধুরী – পণ্ডিতজি
* টিম ম্যান – সন্ন্যাসী
* রন স্মুরেনবার্গ – মানি জন
* শীতল শর্মা – সাবিত্রীর বন্ধু
* আদিত্য রাজ কাপুর – ঠাকুর, সাবিত্রীর বাবা
* পলক জে. ঝাভেরি – শিশু সাবিত্রী

## সঙ্গীত

## বিতর্ক
হিন্দু দেবী সাবিত্রীকে ২১ শতকের নারী হিসেবে দেখানোর কারণে চলচ্চিত্রটি কিছু জায়গায় বিরোধিতার সম্মুখীন হয়েছিল।

## তথ্যসূত্র

## বহিঃসংযোগ
* 

বিষয়শ্রেণী:২০১৬-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:রাজস্থানে ধারণকৃত চলচ্চিত্র
বিষয়শ্রেণী:সাবিত্রী ও সত্যবান
জেনি মসজিদ, বায়তুলা

**জেনি মসজিদ** (, , ) যেটি উত্তর মেসেডোনিয়ার বায়তুলা নামক স্থানে ১৫৫৮ সালে নির্মিত হয়েছিলো । মসজিদটির প্রতিষ্ঠাতা হলেন তখনকার অটোমান শাসক কাদি মাহমুদ-এফেন্দী । এটি তার সূক্ষ্ম আলংকারিক ডিজাইন এবং স্ট্যালাকটাইটের জন্য সুপরিচিত ।  জেনি মসজিদে পাওয়া চকচকে আলংকারিক বৈশিষ্ট্যগুলি তাদের দেশের উন্নত স্থাপত্যের  একমাত্র উদাহরণ।  বর্তমানে এই মসজিদে একটি আর্ট গ্যালারি রয়েছে।

## তথ্যসূত্র

## বহিঃসংযোগ

বিষয়শ্রেণী:১৫৫৮-এ সম্পন্ন মসজিদ
বিষয়শ্রেণী:উত্তর মেসিডোনিয়ার উসমানীয় মসজিদ
বিষয়শ্রেণী:উইকিউপাত্তে স্থানাঙ্ক আছে
জর্জিওস কোলেটিস

**জর্জিওস কোলেটিস** () একজন গ্রিক সাইক্লিস্ট ছিলেন। তিনি এথেন্সে ১৮৯৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন, একটি রৌপ্য পদক জিতেছিলেন। 

## কর্মজীবন
কোলেটিস ১০ এবং ১০০ কিলোমিটার দৌড়ে প্রতিদ্বন্দ্বিতা করেছিলেন। তিনি ১০০ কিলোমিটারে ফ্রান্সের লিওন ফ্ল্যামেংকে পিছনে ফেলে দ্বিতীয় স্থান অর্জন করেন। কোলেটিস এবং ফ্লেমং শেষ করতে পেরেছিলেন মাত্র দুজন। ফ্ল্যামেং যখন ফিনিশ লাইন অতিক্রম করেছিল, কোলেটিস প্রয়োজনীয় ৩০০ ল্যাপের মধ্যে ২৮৯টি সম্পন্ন করেছিল। ১০ কিলোমিটার দৌড়ে, কোলেটিস ৭ কিলোমিটার পরে রেসের দুই-তৃতীয়াংশ পাড় হবার পর দেশীয় অ্যারিস্টিডিস কনস্টান্টিনিডিসের সাথে সংঘর্ষের কারণে বিদায় নেন।

## তথ্যসূত্র


## বহিঃসংযোগ
* 
* 

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:১৮৯৬ গ্রীষ্মকালীন অলিম্পিকের পদক বিজয়ী
বিষয়শ্রেণী:সাইক্লিংয়ে অলিম্পিক পদক বিজয়ী
বিষয়শ্রেণী:জন্মস্থান অনুপস্থিত
বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
বিষয়শ্রেণী:গ্রিসের অলিম্পিক রৌপ্য পদক বিজয়ী
বিষয়শ্রেণী:গ্রিসের অলিম্পিক সাইক্লিস্ট
বিষয়শ্রেণী:১৯শ শতাব্দীর ক্রীড়াবিদ
বিষয়শ্রেণী:১৮৯৬ গ্রীষ্মকালীন অলিম্পিকের সাইক্লিস্ট
বিষয়শ্রেণী:গ্রিক ট্র্যাক সাইক্লিস্ট
বিষয়শ্রেণী:গ্রিক পুরুষ সাইক্লিস্ট
এ.টি.এম. ফজলে কবির

**এটিএম ফজলে কবির** বাংলাদেশ সুপ্রীম কোর্ট হাইকোর্ট বিভাগের একজন বিচারপতি। তিনি আন্তর্জাতিক অপরাধ ট্রাইব্যুনালের সাবেক বিচারক। তিনি বাংলাদেশের আইন কমিশনের সাবেক সদস্য।

## প্রাথমিক জীবন
কবির ১৯৪৭ সালের ১লা জানুয়ারি ব্রিটিশ ভারতের পূর্ববঙ্গের চামগ্রাম - চাপাই নবাবগঞ্জ জেলায় জন্মগ্রহণ করেন।
## কর্মজীবন
২০১০ সালের মার্চ মাসে কবির ও বিচারপতি সৈয়দ মাহমুদ হোসেন সরকারকে টাঙ্গাইল জেলার মধুপুর জাতীয় উদ্যান রক্ষার নির্দেশ দেন।

কবীর ২০১১ সালের ২৫শে মার্চ আন্তর্জাতিক অপরাধ ট্রাইব্যুনালের বিচারক নিযুক্ত হন।

২০১৩ সালের ২২শে মার্চ কবির আন্তর্জাতিক অপরাধ ট্রাইব্যুনাল ২ এর চেয়ারম্যান নিযুক্ত হন। তিনি বিচারপতি মো. নিজামুল হকের স্থলাভিষিক্ত হন ২০১৩ সালের ডিসেম্বরে চাপাই নবাবগঞ্জ জেলায় তাঁর বাড়িতে একটি পেট্রোল বোমা নিক্ষেপ করা হয়। তিনি সালাহউদ্দিন কাদের চৌধুরী ও দেলোয়ার হোসেন সাঈদিকে মৃত্যুদণ্ড এবং গোলাম আজমকে যাবজ্জীবন কারাদণ্ড দেন। গুলাম আজমের বিরুদ্ধে রায়ের সমালোচনা করার জন্য তিনি হিউম্যান রাইটস ওয়াচের বিরুদ্ধে আদালত অবমাননার রায় জারি করেন।

২০১৪ সালের ১জানুয়ারি কবির অবসর গ্রহণ করেন । ২৩ জানুয়ারি তিনি বাংলাদেশ আইন কমিশনের সদস্য নিযুক্ত হন।.

২০১৬ সালের মে মাসে বাংলাদেশ আইন কমিশন তাদের কমিশনার এ বি এম খায়রুল হক এম শাহ আলম এবং এ টি এম ফজলে কবিরের স্বাক্ষরিত একটি সুপারিশ জারি করে যে বাংলাদেশ প্রেস কাউন্সিলকে ৩০ দিনের জন্য একটি সংবাদপত্রের প্রকাশনা স্থগিত করার ক্ষমতা দেওয়া হবে। প্রেস কাউন্সিল প্রতিক্রিয়া জানিয়েছিল যে তারা এই ধরনের কর্তৃত্ব চায় না।

## তথ্যসূত্র

বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:বাংলাদেশী আইনজীবী
বিষয়শ্রেণী:১৯৪৭-এ জন্ম
বিষয়শ্রেণী:চাঁপাইনবাবগঞ্জ জেলার ব্যক্তি
সুনোকাকুশি

ডান|থাম্ব|সুনোকাকুশি পরিহিতা জাপানি বধূ
 হল এক ধরনের ঐতিহ্যবাহী উষ্ণীশ যা জাপানে শিনতো বিবাহের অনুষ্ঠানে কনেদের দ্বারা পরিধান করা হয়।

 হল একটি আয়তাকার কাপড়ের টুকরো, যা নববধূর পরচুলাকে ঢেকে রাখে, যা ঐতিহ্যগতভাবে  শৈলীর।  সাধারণত সাদা সিল্কের তৈরি, কনের আনুষ্ঠানিক কিমোনো পোশাকের সাথে মিলে যায়।

 হিংসা, অহং এবং স্বার্থপরতার কনের "শিং" ঢেকে রাখার জন্য বলা হয়; এটি একটি ভদ্র এবং বাধ্য স্ত্রী হওয়ার জন্য কনের সংকল্পের প্রতীক বলেও বলা হয়।  

## আরো দেখুন

* বিবাহ

## তথ্যসূত্র

বিষয়শ্রেণী:জাপানি শব্দ ও বাক্যাংশ
বিষয়শ্রেণী:জাপানি উষ্ণীশ
বিষয়শ্রেণী:উষ্ণীশ
বিষয়শ্রেণী:জাপানি ভাষার লেখা থাকা নিবন্ধ
ম্যাগনেসিয়াম বাইকার্বোনেট

**ম্যাগনেসিয়াম বাইকার্বোনেট** একটি **[[অজৈব যৌগ]]** যার **[[রাসায়নিক সংকেত]]** Mg(HCO3 )2  । এই যৌগটি ম্যাগনেসিয়াম হাইড্রোজেন কার্বনেট নামেও পরিচিত। এটি ম্যাগনেসিয়ামের বাইকার্বনেট লবণ।

## প্রস্তুতি
লঘু কার্বনিক অ্যাসিডের (যেমন সেল্টজার জল ) সঙ্গে এবং ম্যাগনেসিয়াম হাইড্রক্সাইডের বিক্রিয়ার করে ম্যাগনেসিয়াম বাইকার্বোনেট  তৈরি করা যায়।

অন্য একটি পদ্ধতিতে,  ম্যাগনেসিয়াম অ্যাসিটেটের সঙ্গে সোডিয়াম বাইকার্বনেটের বিক্রিয়া করে ম্যাগনেসিয়াম বাইকার্বোনেট প্রস্তুত করা যেতে পারে। বিক্রিয়াটি নিচে দেওয়া হলো:

:: 

ম্যাগনেসিয়াম বাইকার্বনেট শুধুমাত্র জলীয় দ্রবণেই পাওয়া যায়। লিথিয়ামের মতো ম্যাগনেসিয়াম কঠিন বাইকার্বোনেট গঠন করে না। তাই এটি তৈরি করতে ম্যাগনেসিয়াম হাইড্রোক্সাইডের দ্রবণে চাপযুক্ত কার্বন ডাই অক্সাইড প্রবেশ করানো হয়। এই বিক্রিয়ায় ম্যাগনেসিয়াম বাইকার্বোনেটের দ্রবণ তৈরি হয়।  বিক্রিয়াটি হলো:

:: Mg(OH) 2 + 2 CO 2 → Mg(HCO 3 ) 2

উৎপন্ন দ্রবণটি গরম করে শুষ্ক করলে ম্যাগনেসিয়াম বাইকার্বনেট ভেঙ্গে গিয়ে ম্যাগনেসিয়াম কার্বনেট, কার্বন ডাই অক্সাইড এবং জল উৎপন্ন করে:

:: Mg 2+ + 2 HCO 3 − → MgCO 3 + CO 2 + H 2 O

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:বাইকার্বনেট
বিষয়শ্রেণী:ম্যাগনেসিয়াম যৌগ
শারজাহ ফুটবল ক্লাব

**শারজাহ ফুটবল ক্লাব** (; এছাড়াও সংক্ষেপে **শারজাহ এফসি** নামে পরিচিত) হল শারজাহ ভিত্তিক একটি আমিরাতি পেশাদার ফুটবল ক্লাব যা সংযুক্ত আরব আমিরাতের প্রো লিগে প্রতিদ্বন্দ্বিতা করে। তাদের হোম স্টেডিয়াম হল শারজাহ স্টেডিয়াম।

১৯৬৬ সালে প্রতিষ্ঠিত , এটি শারজাহ আমিরাতের সবচেয়ে সফল দল হয়ে উঠেছে , যারা ৬টি প্রো লিগ শিরোপা জিতেছে, ৯টি প্রেসিডেন্ট কাপ এবং ৩টি সুপার কাপ। ১৯৭৪ সালে প্রতিষ্ঠার পর থেকে ক্লাবটি প্রথম আনুষ্ঠানিক সংযুক্ত আরব আমিরাতে লিগ চ্যাম্পিয়ন হয়।

## সাফল্য
### ঘরোয়া

#### লিগ
**[[ইউএই লিগ]]**
***চ্যাম্পিয়ন (৬):** ১৯৭৩–৭৪, ১৯৮৬–৮৭, ১৯৮৮–৮৯, ১৯৯৩–৯৪, ১৯৯৫–৯৬, ২০১৮–১৯

**[[সংযুক্ত আরব আমিরাত ফার্স্ট ডিভিশন লিগ|সংযুক্ত আরব আমিরাত ডিভিশন ওয়ান]]**
***চ্যাম্পিয়ন:** ১৯৯২–৯২

### কাপ
**[[ইউএই প্রেসিডেন্ট কাপ]]**
***বিজয়ী (১০):** ১৯৭৮–৭৯, ১৯৭৯–৮০, ১৯৮১–৮২, ১৯৮২–৮৩, ১৯৯০–৯১, ১৯৯৪–৯৫, ১৯৯৭–৯৮, ২০০২–০৩, ২০২
১–২২, ২০২২–২৩

**[[ইউএই লিগ কাপ]]**
***বিজয়ীর (১):** ২০২৩–২৩

**[[ইউএই সুপার কাপ]]**
***বিজয়ী (৩):** ১৯৯৪, ২০১৯, ২০২২

**[[সংযুক্ত আরব আমিরাত ফুটবল রেকর্ড#জয়েন্ট লিগ কাপ|জয়েন্ট লিগ কাপ]]**
***বিজয়ী:** ১৯৭৭

**[[গাফ ক্লাব চ্যাম্পিয়ন্স লিগ|জিসিসি চ্যাম্পিয়ন্স লিগ]]**
* রানার্স-আপ: ১৯৯১

## তথ্যসূত্র

## বহিঃসংযোগ
* 

বিষয়শ্রেণী:সংযুক্ত আরব আমিরাতের ফুটবল ক্লাব
বিষয়শ্রেণী:শারজায় খেলাধুলা (শহর)
বিষয়শ্রেণী:১৯৬৬-এ প্রতিষ্ঠিত ফুটবল ক্লাব
বিষয়শ্রেণী:১৯৬৬ সালের ট্রুসিয়াল স্টেটস
বিষয়শ্রেণী:শারজাহ আমিরাতের খেলাধুলা
রংপুর পৌরসভা

**রংপুর পৌরসভা** বাংলাদেশের রংপুর জেলার অন্তর্গত একটি বিলুপ্ত পৌরসভা। ২০১২ সালে পৌরসভাকে  রংপুর সিটি কর্পোরেশনে রূপান্তর করা হয়।

## ইতিহাস
১৮৬৯ খ্রিষ্টাব্দের ১ মে ৫০.৫৬ বর্গ কিলোমিটার আয়তনের রংপুর পৌরসভার গোড়াপত্তন হয়। ১৮৯২ সালে ডিমলার জমিদারের দানকৃত বাগানবাড়ির জমিতে গড়ে তোলা হয় রংপুর পৌর ভবন। ১৯৮৬ সালে রংপুর পৌরসভাকে 'ক' শ্রেণীতে উন্নীত করা হয়। এ পৌরসভাকে তখন ৫০.৫৬ বর্গ কিলোমিটারে সম্প্রসারিত করা হয়েছিল। ২০১২ সালের ২৮ জুন স্থানীয় সরকার (সিটি কর্পোরেশন) বিল, ২০০৯-এর মাধ্যমে রংপুর পৌরসভাকে রংপুর সিটি কর্পোরেশনে উন্নীত করা হয়। একই বছরের ২০ ডিসেম্বর প্রথম নির্বাচন অনুষ্ঠিত হয়।

২০১২ সালে শরফুদ্দিন আহমেদ ঝন্টু রংপুর সিটি কর্পোরেশনের প্রথম মেয়র নির্বাচিত হন এবং ২০১৭ সালে মোস্তাফিজার রহমান মোস্তফা মেয়র নির্বাচিত হন। ২০২২ সালের নির্বাচনে মোস্তাফিজার রহমান মোস্তফা পুনরায় রংপুর সিটি কর্পোরেশনের মেয়র হিসেবে নির্বাচিত হন।
## পৌর চেয়ারম্যানের তালিকা
প্রথম চেয়ারম্যান নিযুক্ত হন রংপুরের তৎকালীন কালেক্টর ই জি গ্লোজিয়ার। কে ডি ঘোষ (১৮৭১- ১৮৮৩), বাবু শ্যামা মোহন চক্রবর্তী (১৮৯০), বাবু রাজমোহন ব্যানার্জি (১৮৯১), ১৮৯২ সালে ডিমলার জমিদার রাজা জানকীবল্লভ সেন রংপুর পৌরসভার চেয়ারম্যান ছিলেন। বাবু মহেশ চন্দ্র সরকার (১৮৯৪-১৮৯৫), বাবু গঙ্গা নাথ রায় (১৮৯৭-১৮৯৯), বাবু উমেশ চন্দ্র গুপ্ত (১৯০০-১৯০২) , রায় বাহাদুর শরৎচন্দ্র চ্যাটার্জি (১৯০৪-১৯০৯), তাজহাটের জমিদার রাজা গোপাল লাল রায় (১৯১৪-১৯২৩) রায় বাহাদুর যোগেন্দ্র নাথ চ্যাটার্জি (১৯৩৪-১৯৩৮), শ্রী অতুল কৃষ্ণ রায় (১৯৩৯-১৯৪৬) সালে রংপুর পৌরসভার চেয়ারম্যান ছিলেন। এছাড়াও মৌলভী অ্যাডভোকেট বদির উদ্দিন আহমেদ (১৯৪৯-১৯৫২), অ্যাডভোকেট মাহাতাব উদ্দিন খান (১৯৫৫-১৯৬০, ১৯৭৪-১৯৭৭), অ্যাডভোকেট মোহাম্মদ আফজাল (১৯৭৭-১৯৮২, ১৯৮৪-১৯৮৬, ১৯৮৭-১৯৮৮), মুক্তিযোদ্ধা অপিল উদ্দিন আহমেদ (১৯৮৮-১৯৯১), সাবেক এমপি শরফুদ্দিন আহমেদ ঝন্টু (১৯৯৩-১৯৯৯), কাজী মো. জুননুন (১৯৯৯-২০০৪) পর্যায়ক্রমে একাধিকবার এ পৌরসভার চেয়ারম্যান নির্বাচিত হয়েছিলেন। সবশেষ পৌর চেয়ারম্যান ছিলেন একেএম আব্দুর রউফ মানিক (২০০৪-২০১২)। 

## আরও দেখুন
* রংপুর সদর উপজেলা
* রংপুর সিটি কর্পোরেশন
* রংপুর জেলা

## তথ্যসূত্র

## বহিঃসংযোগ

বিষয়শ্রেণী:বাংলাদেশের বিলুপ্ত পৌরসভা
বিষয়শ্রেণী:রংপুর সদর উপজেলা
তাজহাট থানা

**তাজহাট** বাংলাদেশের রংপুর জেলার একটি মেট্রোপলিটন থানা। এটি রংপুর সিটি কর্পোরেশনের আওতাধীন।

## প্রতিষ্ঠাকাল
২০১২ খ্রিস্টাব্দের ২৮ জুন রংপুর সিটি কর্পোরেশন প্রতিষ্ঠিত হলে 
তাজহাট থানাসহ মোট ৬টি মেট্রোপলিটন থানার অধীনে সম্পূর্ণ সিটি কর্পোরেশনকে ৩৩টি ওয়ার্ডে বিভক্ত করা হয়।

## অবস্থান ও সীমানা
রংপুর সিটি কর্পোরেশনের দক্ষিণভাগে তাজহাট থানার অবস্থান। এর পশ্চিমে ও উত্তরে কোতোয়ালী থানা, পূর্বে মাহিগঞ্জ থানা এবং দক্ষিণে মিঠাপুকুর উপজেলা অবস্থিত।

## প্রশাসনিক এলাকা
বর্তমানে তাজহাট থানার আওতাধীন রংপুর সিটি কর্পোরেশনের এলাকাসমূহ হল:
* ১৫নং ওয়ার্ড (আংশিক)
* ২৮নং ওয়ার্ড (আংশিক)
* ২৯নং ওয়ার্ড (আংশিক)
* ৩১নং ওয়ার্ড
* ৩২নং ওয়ার্ড
* ২নং রাণীপুকুর ইউনিয়ন (মিঠাপুকুর উপজেলা)
* ৩নং পায়রাবন্দ ইউনিয়ন (মিঠাপুকুর উপজেলা)

## আরও দেখুন
* রংপুর সিটি কর্পোরেশন
* রংপুর সদর উপজেলা
* মিঠাপুকুর উপজেলা
* রংপুর জেলা

## তথ্যসূত্র

## বহিঃসংযোগ

বিষয়শ্রেণী:রংপুর সিটি কর্পোরেশনের থানা
আব্দুল বায়েস

**আব্দুল বায়েস** (**জন্ম:** ১৯৪৯) একজন বাংলাদেশি শিক্ষাবিদ। তিনি জাহাঙ্গীরনগর বিশ্ববিদ্যালয়ের উপাচার্য ছিলেন। এর আগে তিনি জাহাঙ্গীরনগর বিশ্ববিদ্যালয়ের অর্থনীতি বিভাগের অধ্যাপক ছিলেন।

## প্রাথমিক জীবন
আব্দুল বায়েস ১৯৪৯ সালে তৎকালীন পূর্ব পাকিস্তানের চাঁদপুরে জন্মগ্রহণ করেন। ঢাকা বিশ্ববিদ্যালয় থেকে অর্থনীতিতে স্নাতকোত্তর করার পর অস্ট্রেলিয়ান ন্যাশনাল ইউনিভার্সিটি এবং ইউনিভার্সিটি অব নিউ ইংল্যান্ড থেকে উচ্চতর ডিগ্রি অর্জন করেন।

## কর্মজীবন
আব্দুল বায়েস দীর্ঘকাল শিক্ষকতা করেছেন। ১৯৭৫ সালে জাবিতে শিক্ষক হিসেবে যোগদেন। তিনি জাহাঙ্গীরনগর বিশ্ববিদ্যালয়ের অর্থনীতির অধ্যাপক ছিলেন। ১৯৯৮ সালে ধর্ষণবিরোধী আন্দোলন ও ছাত্র ফি বাড়ানোর প্রতিবাদে আন্দোলনের কারণে সরকার তৎকালীন উপাচার্য আলাউদ্দিন আহমেদকে অপসারণ করলে সহ-উপাচার্য আবদুল বায়েস উপাচার্য হন। ২০০১ সালে সরকার তাকে অপসারণ করেন। অপসারিত হওয়ার পর তিনি পুনরায় জাহাঙ্গীরনগর বিশ্ববিদ্যালয়ের অর্থনীতির অধ্যাপক হিসেবে দায়িত্ব পালন করেন।

তিনি বিশ্ববিদ্যালয়ের অনেক পদে অধিষ্ঠিত ছিলেন: ভাইস-চ্যান্সেলর, প্রো-ভাইস চ্যান্সেলর, কোষাধ্যক্ষ, সামাজিক বিজ্ঞান এবং বিজনেস স্টাডিজ অনুষদের ডিন, সিন্ডিকেট এবং সিনেট সদস্য।

তিনি ইস্ট ওয়েস্ট ইউনিভার্সিটিতে খণ্ডকালীন শিক্ষক ছিলেন।

বর্তমানে ব্রাকের গবেষণা ও মূল্যায়ন বিভাগের পরিচালকের দায়িত্ব পালন করছেন।

## সাহিত্য চর্চা
আব্দুল বায়েস অর্থনীতিসহ বিভিন্ন বিষয়শয়ে প্রায় ৪০টি গ্রন্থ রচনা করেছেন। আন্তর্জাতিক জার্নালে তার প্রবন্ধ প্রকাশিত হয়েছে। তিনি দেশের জাতীয় দৈনিকগুলোতে প্রবন্ধ-নিবন্ধ লিখে থাকেন।

### গ্রন্থ
তার উল্লেখযোগ্য প্রকাশিত গ্রন্থের মধ্যে রয়েছে:

* রঙ্গরসে অর্থনীতি
* অর্থনীতির রাজা অর্থনীতির প্রজা
* বিশ গেরামের গল্প
* উপাচার্য উপাখ্যান
* নন্দিত নগরে

## আরও দেখুন

* জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৯-এ জন্ম
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশী শিক্ষাবিদ
বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য
বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অস্ট্রেলিয়ান ন্যাশনাল ইউনিভার্সিটির প্রাক্তন শিক্ষার্থী
বিষয়শ্রেণী:ইউনিভার্সিটি অফ নিউ ইংল্যান্ডের প্রাক্তন শিক্ষার্থী
শিমুলবাড়ী সরকারি ডিগ্রি কলেজ

**শিমুলবাড়ি সরকারি ডিগ্রি কলেজ** বাংলাদেশের নীলফামারী জেলার শিমুলবাড়ী ইউনিয়নে অবস্থিত একটি সরকারি মহাবিদ্যালয়। যা ৭ মার্চ, ১৯৯৪ সালে প্রতিষ্ঠিত হয়। এই কলেজটি স্থানীয় শিক্ষার্থীদের উচ্চশিক্ষার সুযোগ প্রদান করে এবং এটি নীলফামারী জেলার শিক্ষাক্ষেত্রে একটি গুরুত্বপূর্ণ ভূমিকা পালন করছে।

২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।

## পরিচিতি
এই প্রতিষ্ঠানটি উত্তরবঙ্গের ক্ষনজন্মা জননেতা ও প্রয়াত সাংসদ মরহুম আজহারুল ইসলামের নাম স্মরণ করিয়ে দেয়। একাধারে তিনিই প্রথম উদ্দোক্তা ও প্রতিষ্ঠাতা। অনেক চড়াই-উৎরাই পেরিয়ে তাঁরই উদ্দ্যোগে ও এলাকাবাসীর সহযোগিতায় ১৯৯৪ সালে ৭ মার্চে এই প্রতিষ্ঠান একটি প্রাতিষ্ঠানিক রুপলাভ করে ।তিনিই এই প্রতিষ্ঠানের নামকরন জাতীর জনকের নামে প্রতিষ্ঠিত করেন। বঙ্গবন্ধু শেখ মুজিবুর রহমানের নাম অনুসারে এই কলেজের নাম করা হয় "শিমুলবাড়ী বঙ্গবন্ধু মহাবিদ্যালয়"।  ২০২১ সালে তৎকালীন মাননীয় প্রধানমন্ত্রী শেখ হাসিনা কলেজটি জাতীয়করণ ঘোষণা করেন, যা ৩০ সেপ্টেম্বর ২০২১ প্রকাশিত বাংলাদেশ গেজেট (১ম খণ্ড, পৃষ্ঠা ৫৮৮)-এ অন্তর্ভুক্ত হয়। পরবর্তীতে, ০৮ আগস্ট ২০২১, "সরকারিকৃত কলেজ শিক্ষক ও কর্মচারী আত্তীকরণ বিধিমালা-২০১৮" এর আওতায় কলেজটি সরকারি ঘোষণা লাভ করে।

## উপলব্ধ কোর্স
### উচ্চ মাধ্যমিক
* বিজ্ঞান
* মানবিক
* বাণিজ্য
### স্নাতক (পাস)
* বিএ (পাস)
* বিবিএস (পাস)
* বিএসএস (পাস)
### স্নাতক (সম্মান)
* বাংলা
* ইতিহাস
* রাষ্ট্রবিজ্ঞান
* সমাজবিজ্ঞান
## তথ্যসূত্র

বিষয়শ্রেণী:নীলফামারী জেলার মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
শাহনগর বহুমুখী উচ্চ বিদ্যালয় ও কলেজ

**শাহ নগর বহুমুখী উচ্চ বিদ্যালয় ও কলেজ** হলো চট্টগ্রাম জেলার ফটিকছড়ির লেলাং এ অবস্থিত একটি স্বনামধন্য প্রতিষ্টান।

## পরিচিতি
এটি ১৯৫৮ সালে স্কুল হিসেবে প্রতিষ্টিত হয়। পরে ২০২০ সালে কলেজে উপনীত হয়।
## কৃতিত্ব
প্রতিবছর এই স্কুলটি উপজেলা পর্যায়ে শ্রেষ্ঠ প্রতিষ্ঠান হিসেবে বিবেচিত হয়। উপজেলা, জেলা ও জাতীয় পর্যায়ে এটি শ্রেষ্ঠ প্রতিষ্ঠান হিসেবে একাধিকবার পুরস্কার লাভ করে। ২০২৩ সালে এইচএসসি পরীক্ষার পরীক্ষার ফলাফলে কলেজ শাখা উপজেলায় তৃতীয়।  ২০২৪ সালের এইচএসসি পরীক্ষার ফলাফলে কলেজ শাখা উপজেলায় ২য় অবস্থান অর্জন করে এ অঞ্চল শিক্ষা বিস্তারে গুরুত্বপূর্ণ অবদান রাখছে।
## আরও দেখুন
* চট্টগ্রাম জেলার শিক্ষা প্রতিষ্ঠানের তালিকা

## তথ্যসূত্র

বিষয়শ্রেণী:ফটিকছড়ি উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:১৯৫৮-এ প্রতিষ্ঠিত শিক্ষাপ্রতিষ্ঠান
মোঃ বশির-উল্লাহ

**মোঃ বশির-উল্লাহ** বাংলাদেশ সুপ্রীম কোর্ট হাইকোর্ট বিভাগের একজন বিচারপতি। তিনি বাংলাদেশের সাবেক ডেপুটি অ্যাটর্নি জেনারেল।

## প্রথমিক জীবন
উল্লাহ ১৯৬৭ সালের ৩১ ডিসেম্বর জন্মগ্রহণ করেন। তিনি আইনে স্নাতক, সামাজিক বিজ্ঞানে স্নাতকোত্তর এবং দর্শনে মাস্টার্স করেছেন। তিনি জাহাঙ্গীরনগর বিশ্ববিদ্যালয় থেকে পিএইচডি সম্পন্ন করেন। ঢাকা ইন্টারন্যাশনাল ইউনিভার্সিটি থেকে ডিপ্লোমা করেছেন।

## তথ্যসূত্র

বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:১৯৬৭-এ জন্ম
পক্ষীরাজের ডিম

**পক্ষীরাজের ডিম** ২০১৫ সালের ভারতীয় বাংলা ভাষার ভারতীয় শিশুতোষ বিজ্ঞান কল্পকাহিনী ভিত্তিক চলচ্চিত্র। যা পরিচালনা করেছেন সৌকর্য ঘোষাল। জিও স্টিডিও ও এসভিএফ এন্টারটেইনমেন্টের ব্যানারে যৌথভাবে প্রযোজনা করেছেন জ্যোতি দেশপাণ্ড, শ্রীকান্ত মোহতা ও মহেন্দ্র সোনি। প্রধান চরিত্রে অভিনয় করেছেন অনির্বাণ চক্রবর্তী, অনুমেঘা বন্দ্যোপাধ্যায় ও মহাব্রত বসু।

## অভিনয় শিল্পী

* অনির্বাণ ভট্টাচার্য - বিজ্ঞানী বটব্যল
* শ্যামল চক্রবর্তী - বিজ্ঞানী বটব্যলের সহযোগী
* অনুমেঘা বন্দ্যোপাধ্যায় - পপিন্স
* শুভাশিস গঙ্গোপাধ্যায়
* অনুজয় চট্টোপাধ্যায়
* মহাব্রত বসু - ঘোতন

## নির্মাণ
২০২৩ সালের সেপ্টেম্বরে শিমুলতলা ও কলকাতায় চিত্রগ্রহণ শুরু হয়।

## মুক্তি
২০২৩ সালের ৮ সেপ্টেম্বর প্রথম দর্শন প্রকাশ করা হয়। এটি ২০২৪ সালে মুক্তির কথা থাকলের তা পরিবর্তন করে ২০২৫ সালের ১৩ জুন ভারতের প্রেক্ষাগৃহে মুক্তির জন্য নির্ধারণ করা হয়।

## তথ্যসূত্র

## বহিঃসংযোগ
* 

বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:সৌকর্য ঘোষাল পরিচালিত চলচ্চিত্র
বিষয়শ্রেণী:নবারুণ বোস সুরারোপিত চলচ্চিত্র
বিষয়শ্রেণী:জিও স্টুডিওর চলচ্চিত্র
বিষয়শ্রেণী:২০২৫-এর ভারতীয় চলচ্চিত্র
২০২৩ জি২০ নয়াদিল্লি সম্মেলন

**২০২৩ জি২০ নয়াদিল্লি সম্মেলন** ছিল জি২০ (গ্রুপ অব টুয়েন্টি) এর অষ্টাদশ সভা। এটি ২০২৩ সালের ৯- ১০ ই সেপ্টেম্বর ভারতের নতুন দিল্লীর প্রগতি ময়দানে ভারত মণ্ডপম্ আন্তর্জাতিক কনভেনশন সেন্টারে অনুষ্ঠিত হয়। এটি ছিল ভারতে অনুষ্ঠিত প্রথম জি২০ শীর্ষ সম্মেলন।   

## তথ্যসূত্র

বিষয়শ্রেণী:জি২০
বিষয়শ্রেণী:২১শ শতাব্দীর কূটনৈতিক সম্মেলন (বৈশ্বিক)
বিষয়শ্রেণী:২০২৩-এর সম্মেলন
বিষয়শ্রেণী:২০২৩-এ ভারত
বিষয়শ্রেণী:২০২৩-এ আন্তর্জাতিক সম্পর্ক
বিষয়শ্রেণী:নয়াদিল্লি
বিষয়শ্রেণী:ভারতে কূটনৈতিক সম্মেলন
ইয়াসিম মুর্তজা

**ইয়াসিম মুর্তজা** (জন্ম ৪ ডিসেম্বর ১৯৯০) হলেন একজন পাকিস্তানি ক্রিকেটার যিনি রাওয়ালপিন্ডি ক্রিকেট দলের হয়ে প্রথম-শ্রেণীর ম্যাচ খেলেছেন।  ২০০৬ থেকে ২০১৬ সালের মধ্যে, মুর্তজা পাকিস্তানে ৭৪টি প্রথম-শ্রেণীর, ৫৯টি লিস্ট এ এবং ৩৩টি টি-টোয়েন্টি ম্যাচ খেলেছেন। 

বসবাসের মেয়াদ শেষ করার পর, মুর্তজা হংকং ক্রিকেট দলের প্রতিনিধিত্ব করার যোগ্য হয়ে ওঠেন।  ২০২২ সালের মে মাসে, তাকে ২০২২ উগান্ডা ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য হংকংয়ের দলে নাম দেওয়া হয়েছিল।  ১১ জুলাই ২০২২-এ উগান্ডার বিপক্ষে হংকংয়ের হয়ে তার টি-টোয়েন্টি অভিষেক হয়।  এবং তিনি পাকিস্তান ক্রিকেটে প্রথম শ্রেণির একজন খেলোয়াড় বর্তমান হংকং ক্রিকেট জাতীয় দলে হয়ে খেলছেন।বসবাসের মেয়াদ শেষ করার পর, মুর্তজা হংকং ক্রিকেট দলের প্রতিনিধিত্ব করার যোগ্য হয়ে ওঠেন।  ২০২২ সালের মে মাসে, তাকে ২০২২ উগান্ডা ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য হংকংয়ের দলে নাম দেওয়া হয়েছিল।  ১১ জুলাই ২০২২-এ উগান্ডার বিপক্ষে হংকংয়ের হয়ে তার টি-টোয়েন্টি অভিষেক হয়।  এবং তিনি পাকিস্তান ক্রিকেটে প্রথম শ্রেণির একজন খেলোয়াড় বর্তমান হংকং ক্রিকেট জাতীয় দলে খেলছেন।

## তথ্যসূত্র

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:হংকংয়ের টুয়েন্টি২০ আন্তর্জাতিক ক্রিকেটার
বিসমাথ(III) সালফাইড

**বিসমাথ (III) সালফাইড** একটি অজৈব যৌগ যার রাসায়নিক সংকেত  ।  এটি বিসমাথ ধাতু এবং সালফার অর্থাৎ গন্ধকের একটি রাসায়নিক যৌগ। খনিজ বিসমুথিনাইটেও  এই যৌগটি প্রকৃতিতে পাওয়া যায়।

## প্রস্তুতি
হাইড্রোজেন সালফাইডের সাথে বিসমাথ(III) লবণের বিক্রিয়া করে বিসমাথ(III) সালফাইড প্রস্তুত করা যায়। বিক্রিয়াটি এই রকম:

: 

বায়ুর অনুপস্থিতিতে বিসমাথ ধাতু এবং গন্ধকের মিশ্রণ একটি সিলিকা নলে নিয়ে ৫০০ ডিগ্রি সেলসিয়াস তাপমাত্রায় ৯৬ ঘন্টা ধরে উত্তপ্ত করে বিসমাথ(III) সালফাইড প্রস্তুত করা যায়। বিক্রয়াটি হলো:

: 

## ধর্ম
এটি অ্যাসিডের সাথে বিক্রিয়া করে দূর্গন্ধযুক্ত হাইড্রোজেন সালফাইড গ্যাস তৈরি করে।

আমাদের শরীরে স্বাভাবিকভাবে থাকা সালফাইডের সাথে সাধারণ গ্যাস্ট্রোইনটেস্টাইনাল ওষুধ বিসমাথ সাবসালিসিলেটের বিক্রিয়া দ্বারা শরীরে বিসমাথ(III) সালফাইড উৎপন্ন হতে পারে। এটি আমাদের জিবে কালো রঙ সৃষ্টি করে যখন সালফাইডগুলির অবস্থান মুখের মধ্যে থাকে। যদিও এই রঙ অস্থায়ী। আবার যখন সালফাইডগুলি কোলনে থাকে তখন কালো মল উৎপন্ন হয়।

## ব্যবহার
এই যৌগটি অন্যান্য অনেক বিসমাথ যৌগ তৈরি করতে একটি প্রারম্ভিক উপাদান হিসাবে ব্যবহৃত হয়।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:বিসমাথ যৌগ
বিষয়শ্রেণী:সালফাইড
ফোরস্টার অনুরণন শক্তি স্থানান্তর

থাম্ব| সাধারণ টাইমস্কেল নির্দেশিত FRET এর Jablonski ডায়াগ্রাম । কালো ড্যাশ রেখা একটি ভার্চুয়াল ফোটন নির্দেশ করে।
ফোরস্টার রেজোন্যান্স এনার্জি ট্রান্সফার (FRET), ফ্লুরোসেন্স রেজোন্যান্স এনার্জি ট্রান্সফার, রেজোন্যান্স এনার্জি ট্রান্সফার (RET) বা ইলেকট্রনিক এনার্জি ট্রান্সফার (EET) এমন একটি প্রক্রিয়া যা দুটি আলোক-সংবেদনশীল অণুর (ক্রোমোফোরস) মধ্যে শক্তি স্থানান্তর বর্ণনা করে। একটি দাতা ক্রোমোফোর, প্রাথমিকভাবে যারা ইলেকট্রনিক উত্তেজিত অবস্থায় আছে, নন-রেডিয়েটিভ ডাইপোল-ডাইপোল কাপলিং এর মাধ্যমে গ্রহণকারী ক্রোমোফোরে শক্তি স্থানান্তর করতে পারে। এই শক্তি স্থানান্তরের কার্যকারিতা দাতা এবং গ্রহণকারীর মধ্যে দূরত্বের ষষ্ঠ ঘাতের সাথে বিপরীতানুপাতিক, যা দূরত্বের ছোট পরিবর্তনের জন্য FRET কে অত্যন্ত সংবেদনশীল করে তোলে ।

দুটি ফুলুরোফোর একে অপরের একটি নির্দিষ্ট দূরত্বের মধ্যে আছে কিনা তা নির্ধারণ করতে FRET-দক্ষতার পরিমাপ ব্যবহার করা যেতে পারে। এই ধরনের পরিমাপ জীববিজ্ঞান এবং রসায়ন সহ বিভিন্ন গবেষণা ক্ষেত্রে একটি গবেষণা সরঞ্জাম (Tool) হিসাবে ব্যবহৃত হয়।

FRET কাছাকাছি-ক্ষেত্র যোগাযোগের সাথে সাদৃশ্যপূর্ণ, এতে ইন্টর‌্যাকশন-ব্যাসার্ধ নির্গত আলোর তরঙ্গদৈর্ঘ্যের চেয়ে অনেক ছোট। নিকটবর্তী ক্ষেত্রের অঞ্চলে (near-field region), উত্তেজিত ক্রোমোফোর একটি ভার্চুয়াল ফোটন নির্গত করে যা তাৎক্ষণিকভাবে গ্রহনকারী ক্রোমোফোর দ্বারা শোষিত হয়। এই ভার্চুয়াল ফোটনগুলি সনাক্ত করা যায় না, কারণ তাদের অস্তিত্ব শক্তি এবং ভরবেগের সংরক্ষণকে লঙ্ঘন করে, এবং তাই FRET একটি বিকিরণহীন প্রক্রিয়া হিসাবে পরিচিত।

কোয়ান্টাম ইলেক্ট্রোডাইনামিক্যাল গণনা (calculations) এটা নির্ণয় করতে যে বিকিরণহীন (FRET) এবং বিকিরণ শক্তি স্থানান্তর হল একটি একক ইউনিফাইড মেকানিজমের স্বল্প- এবং দীর্ঘ-পরিসরের এ্যসিমটোট (asymptotes) ।

## তথ্যসূত্র

বিষয়শ্রেণী:আণবিক জীববিজ্ঞান প্রযুক্তি
বিষয়শ্রেণী:গবেষণাগারের কৌশল
বিষয়শ্রেণী:কোষ জীববিজ্ঞান
বিষয়শ্রেণী:প্রাণ-পদার্থবিজ্ঞান
বিষয়শ্রেণী:চিত্রণ
জসিম উদ্দিন আহমদ

**জসিম উদ্দিন আহমদ** একজন বাংলাদেশি শিক্ষাবিদ। তিনি জাহাঙ্গীরনগর বিশ্ববিদ্যালয়ের উপাচার্য ছিলেন।

## কর্মজীবন
জসিম উদ্দিন আহমদ জাহাঙ্গীরনগর বিশ্ববিদ্যালয়ের উপাচার্য হিসেবে নিয়োগ পান ২০০১ সালে। তৎকালীন উপাচার্য অধ্যাপক আবদুল বায়েসকে সরিয়ে তাকে উপাচার্য হিসেবে নিয়োগ দেয়া হয়। এতে ক্ষুব্ধ হয়ে জাবি শিক্ষকেরা আন্দোলন শুরু করলে ২০০৪ সালে অনুষ্ঠিত হয় উপাচার্য প্যানেল নির্বাচন। নির্বাচনে তিনি হেরে উপাচার্য পদ হারান।

## তথ্যসূত্র

বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য
বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক
বিষয়শ্রেণী:জীবিত ব্যক্তি
বিষয়শ্রেণী:একুশে পদক বিজয়ী
বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী রসায়নবিদ
বিষয়শ্রেণী:বাংলাদেশী শিক্ষায়তনিক
বিষয়শ্রেণী:২১শ শতাব্দীর বাংলাদেশী ব্যক্তি
অক্সিজেনবিহীন সালোকসংশ্লেষণ

**অক্সিজেনবিহীন সালোকসংশ্লেষণ** হল কিছু ব্যাকটেরিয়া এবং আর্কিয়াতে সংঘটিত সালোকসংশ্লেষণের একটি বিশেষ রূপ, যাতে ব্যবহৃত বিজারক পদার্থ (যেমন জলের পরিবর্তে হাইড্রোজেন সালফাইড) এবং উৎপন্ন উপজাত (যেমন অক্সিজেন অণুর পরিবর্তে সালফার মৌল) উদ্ভিদের সুপরিচিত অক্সিজেনসমৃদ্ধ সালোকসংশ্লেষণ থেকে আলাদা।

## ব্যাকটেরিয়া এবং আর্কিয়া
ব্যাকটেরিয়ার বেশ কয়েকটি দল অক্সিজেনবিহীন সালোকসংশ্লেষণ পরিচালনা করতে পারে: সবুজ সালফার ব্যাকটেরিয়া (জিএসবি), লাল এবং সবুজ ফিলামেন্টাস ফটোট্রফস (এফএপি যেমন ক্লোরোফ্লেক্সিয়া), বেগুনি ব্যাকটেরিয়া, অ্যাসিডোব্যাক্টেরিওটা এবং হেলিওব্যাকটেরিয়া।

কিছু আর্কিয়া (যেমন হ্যালোব্যাকটেরিয়াম) বিপাকীয় কার্যের জন্য আলোক শক্তি ধারণ/গ্রহণ করে, তাই তারা আলোকমুখী (ফটোট্রফিক); কিন্তু এগুলির কোনওটিই কার্বনকে আটকে রাখতে পারে না (অর্থাৎ এগুলি সালোকসংশ্লেষী নয়)। ক্লোরোফিল-জাতীয় গ্রাহক এবং ইলেক্ট্রন পরিবহন শৃঙ্খলের পরিবর্তে এই ক্ষুদ্র জীবে বিদ্যমান হ্যালোরহোডোপসিন নামক প্রোটিন ডাই-টারপেনের সাহায্যে আলো কব্জা করে একটি গ্রেডিয়েন্টের বিপরীতে আয়নগুলিকে সরায় এবং রাসায়নিক অভিস্রবণের (কেমিওসমোসিস) মাধ্যমে এটিপি তৈরি করে, যা মূলত মাইটোকন্ড্রিয়ায় বিদ্যমান পন্থার ন্যায় পদ্ধতি।

## কর্মকেন্দ্র
ব্যাকটেরিয়াতে দুইটি প্রধান ধরনের অ্যানেরোবিক সালোকসংশ্লেষী ইলেকট্রন পরিবহন শৃঙ্খল রয়েছে। টাইপ-I প্রতিক্রিয়া কেন্দ্রগুলি GSB, ক্লোরাসিডোব্যাকটেরিয়াম এবং হেলিওব্যাকটেরিয়াতে পাওয়া যায়, যখন টাইপ-II প্রতিক্রিয়া কেন্দ্রগুলি FAP এবং বেগুনি ব্যাকটেরিয়াতে পাওয়া যায়।

বিষয়শ্রেণী:সালোকসংশ্লেষ
করিম ফুয়াদ

**করিম ফুয়াদ আব্দুল হামিদ মাহমুদ** (, ; জন্ম: ১ অক্টোবর ১৯৯৯; **করিম ফুয়াদ** নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

২০১৯ সালে, করিম মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় দুই বছর যাবত মিশরের বয়সভিত্তিক দলের হয়ে খেলার পর, তিনি ২০২২ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

## প্রারম্ভিক জীবন
করিম ফুয়াদ আব্দুল হামিদ মাহমুদ ১৯৯৯ সালের ১লা অক্টোবর তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
করিম মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০১৯ সালে মিশর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আল আহলি স্পোর্টিং ক্লাবের খেলোয়াড়
বিষয়শ্রেণী:মিশরীয় প্রিমিয়ার লিগের খেলোয়াড়
বিষয়শ্রেণী:মিশরের আন্তর্জাতিক যুব ফুটবলার
বিষয়শ্রেণী:মিশরের পুরুষ আন্তর্জাতিক ফুটবলার
বিষয়শ্রেণী:মিশরের অলিম্পিক ফুটবলার
বিষয়শ্রেণী:ইএনপিপিআই স্পোর্টিং ক্লাবের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:মিশরীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ_শতাব্দীর_মিশরীয়_পুরুষ_ক্রীড়াবিদ
হান্না (মরিয়মের মাতা)

**হান্না** ছিলেন মরিয়ম আ. এর মা এবং খ্রিস্টান ঐতিহ্য মতে, যীশুর দাদী। তিনি মাথনের কন্যা ছিলেন, যিনি লেবির পুত্র, যিনি মেল্কির পুত্র,যিনি নবি হারুন আ. এর বংশধর ছিলেন। তার মায়ের নামও ছিল মরিয়ম, যিনি যিহূদা গোত্রের অন্তর্ভুক্ত ছিলেন। 

মাথনের তিনজন কন্যা ছিলেন: 

* প্রথম: মরিয়ম, যা তাঁর মায়ের নামানুসারে নামকরণ করা হয়েছে এবং তিনি ধাত্রী সালোমের মাতা।
* দ্বিতীয়: সোফিয়া, ইলীশাবেৎ ও সেন্ট বাপ্তিস্মদাতা যোহনের মাতা।
* ৩য় হলেন **আন্না**, যিনি ধার্মিক যিহোয়াকিমের স্ত্রী ও মরিয়মের মা। সুতরাং, মরিয়ম, সালোম, ইলীশাবেৎ চাচাতো ভাই ছিলেন।

বিষয়শ্রেণী:ইসলাম ও নারী
বিষয়শ্রেণী:ইমরানের পরিবার
## খ্রিস্টধর্মে হান্না

সুসমাচার অথবা কোনো প্রাতিষ্ঠানিক খ্রিস্টীয় কিতাব মরিয়মের শৈশব বা তাঁর বাচ্চার ঘোষণার আগেকার জীবন সম্পর্কে বর্ণনা করে না; তবে এমন অনেকগুলি অপ্রাসঙ্গিক বই আছে,যা চার্চ দ্বারা খ্রিস্টীয় বই হিসাবে অনুমোদিত হয়নি; কারণ সেসবে ভুলভাবে ঈসার সেই বারোজন সাথীর প্রতি সম্পৃক্ত করা হয়েছিল।  সেই সব লেখায় মরিয়মের প্রথম দিকের জীবনীকে বিশদে বর্ণনা করা হয়েছে। একটি বিশেষ সুসমাচার, যা মেরি সুসমাচার নামে পরিচিত; অন্যটি জেমসের সুসমাচার, যা ত্রাতার শৈশব নামে পরিচিত ; এসবের সাথে পবিত্র পরিবারের যাত্রার সুসমাচার মেরির প্রাথমিক জীবনী উল্লেখ করে। 

অ্যাপোক্রিফাল বই ও মূলধারার খ্রিস্ট ধর্মে গৃহীত গল্প অনুসারে, মরিয়মের বাবা-মা বৃদ্ধ ও নিঃসন্তান ছিলেন। তার মা বন্ধ্যা এবং সন্তান ধারণ করতে অক্ষম ছিলেন, যা প্রাচীন ইহুদি সমাজে একটি অপমানজনক হিসাবে বিবেচিত হত এবং সমাজ থেকে তিরস্কার নিয়ে আসে। কিন্তু স্রস্টা তার মায়ের জন্য একটি অলৌকিক ঘটনা ঘটান। ফলে তিনি গর্ভবতী হয়ে মেরিকে জন্ম দিলেন। মেরির তিন বছর বয়সে তার মা তাঁকে আল-আকসা মসজিদে সেবা করার জন্য রেখে দেন। 

## ইসলামে হান্না
ইমরান তাঁকে বিবাহ করেছিলেন এবং বৃদ্ধ বয়স পর্যন্ত তিনি গর্ভবতী হননি। একদা তিনি একটি পাখিকে তার বাচ্চাদের আহার খাওয়াতে দেখলেন এবং তা থেকেই তিনি বাচ্চার ব্যাপারে খুবই আগ্রহী হয়ে উঠলেন। তিনি আল্লাহর কাছে সন্তানের জন্য অনুনয় করতে লাগলেন এবং সন্তান হলে তাকে বায়তুল মুকাদ্দাসের খেদমতে নিয়োজিত করবেন বলে মানত করলেন।  এর কিছু দিন পর আল্লাহ তাকে একটি মেয়ে সন্তান দান করেন এবং এতে তিনি দুশ্চিন্তায় পড়ে যান। কারণ বায়তুল মুকাদ্দাসের সেবক হিসেবে কন্যা সন্তানকে দান করা  সামাজিক প্রচলন ছিল না। তবুও তিনি তাকে বায়তুল মুকাদ্দাসে নিয়ে যান। সেখানে তাঁর খালু জাকারিয়ার তত্ত্বাবধানে থাকেন।    

আরিখে ইবনুল ওয়ারদি নামক গ্রন্থে উল্লেখ আছে যে, হান্না হচ্ছেন মরিয়মের মাতা ও জাকারিয়ার স্ত্রী ঈশার বোন। তিনি বৃদ্ধ বয়সে একটি সন্তান প্রার্থনা করেন। বলা হয়, যখন মরিয়ম জন্মগ্রহণ করেন তখন হান্নার বয়স ছিল ৬০ বছর।

## মৃত্যু
মরিয়মের বয়স যখন দশ বছর হয়, তখন হান্না মারা যান।  

## তথ্যসূত্র
কার্বনের অ্যালোট্রপ

[থাম্ব| কার্বনের দুটি পরিচিত অ্যালোট্রপ: [গ্রাফাইট এবং হীরা ।]]
[থাম্ব| [কার্বন|কার্বনের আটটি অ্যালোট্রপ: (ক)&nbsp;হীরা, (খ)&nbsp;গ্রাফাইট, (গ)&nbsp;লন্সডালেইট, (ডি)&nbsp;C  বাকমিনস্টারফুলারিন, (ঙ)&nbsp;C  ফুলেরিট (f)&nbsp;C  ফুলেরিন, (g)&nbsp;নিরাকার কার্বন, (h)&nbsp;জিগ-জ্যাগ একক দেয়ালযুক্ত কার্বন ন্যানোটিউব । *অনুপস্থিত* : সাইক্লোকার্বন, কার্বন ন্যানোবাড, শোয়ারজাইট, গ্লসি কার্বন, এবং রৈখিক অ্যাসিটাইলেনিক কার্বন (কারবাইন)]]

কার্বন তার ভ্যালেন্সির কারণে অনেক অ্যালোট্রপ (একই উপাদানের গঠনগতভাবে ভিন্ন রূপ) গঠন করতে সক্ষম। কার্বনের সুপরিচিত রূপগুলির মধ্যে রয়েছে হীরা এবং গ্রাফাইট। সাম্প্রতিক দশকগুলিতে, আরও অনেক অ্যালোট্রপ আবিষ্কৃত এবং গবেষণা করা হয়েছে, যার মধ্যে রয়েছে বলের আকার যেমন বাকমিনস্টারফুলারিন এবং গ্রাফিনের মতো শীট। কার্বনের বড় আকারের কাঠামোর মধ্যে রয়েছে ন্যানোটিউব, ন্যানোবাড এবং ন্যানোরিবন। কার্বনের অন্যান্য অস্বাভাবিক রূপগুলি খুব উচ্চ তাপমাত্রা বা চরম চাপে অক্ষত থাকতে পারে। সামারা কার্বন অ্যালোট্রপ ডেটাবেস (SACADA) অনুসারে বর্তমান সময়ে কার্বনের প্রায় 500টি অনুমানমূলক 3-পর্যায়ক্রমিক অ্যালোট্রপ পরিচিত। 

## পারমাণবিক এবং ডায়াটমিক কার্বন
কিছু শর্তের অধীনে, কার্বন তার পারমাণবিক আকারে পাওয়া যেতে পারে। এটি গ্রাফাইটকে বাষ্পীভূত করে, উচ্চ বৈদ্যুতিক স্রোত প্রবাহিত করে খুব কম চাপে একটি কার্বন চাপ তৈরি করতে পারে।এটি ভ্যাকুয়াম আর্কে করা হয়। এটি অত্যন্ত সক্রিয়, তবে এটি একটি মধ্যবর্তী যৌগ যা কার্বেনস তৈরিতে ব্যবহৃত হয় ।

ডায়াটমিক কার্বনও কিছু নির্দিষ্ট ক্ষেত্রে পাওয়া যায়। এটি প্রায়ই ধূমকেতু এবং নির্দিষ্ট নক্ষত্র সহ বহির্জাগতিক সংস্থাগুলিতে বর্ণালীবিদ্যার মাধ্যমে সনাক্ত করা হয় । 

## হীরা

## তথ্যসূত্র

বিষয়শ্রেণী:কার্বন
বিষয়শ্রেণী:কার্বনের অ্যালোট্রপ
মোহাম্মদপুর কৃষি মার্কেট অগ্নিকাণ্ড

২০২৩ সালে ১৪ সেপ্টেম্বর  বৃহস্পতিবার ভোর ৩টা ৪৩ মিনিটে বাংলাদেশ রাজধানীর ঢাকা এর মোহাম্মদপুরের কৃষি মার্কেটে এক অগ্নিকাণ্ডের সূত্রপাত ঘটে। এই অগ্নিকাণ্ডে ফায়ার সার্ভিস ১৭ টি ইউনিট আগুন নিয়ন্ত্রণ কাজ করে। ফায়ার সার্ভিস এর দীর্ঘ ৫ ঘন্টা ৪২ মিনিট  চেষ্টা ফলে সকাল  ৯টা ২৫ মিনিটের আগুন নিয়ন্ত্রণ আসে।

## ঘটনা
২০২৩ সালে ১৪ সেপ্টেম্বর বৃহস্পতিবার ভোর ৩টা ৪৩ মিনিটে বাংলাদেশ রাজধানীর ঢাকা এর মোহাম্মদপুরের কৃষি মার্কেট (মোহাম্মদপুর নতুন কাঁচা বাজার) অগ্নিকাণ্ডের সূত্রপাত ঘটে।

## কারন
ফায়ার সার্ভিসের ধারণা করছে যে বৈদ্যুতিক শর্ট সার্কিট বা কয়েলের আগুন থেকে আগুনের সূত্রপাত হতে পারে।

## ক্ষয়ক্ষতি
ঢাকা উত্তর সিটি কর্পোরেশন জানান ঢাকার মোহাম্মদপুরে কৃষি মার্কেটে অগ্নিকাণ্ডের ঘটনায় ২১৭টি দোকান পুড়ে ক্ষয়ক্ষতি হয়।ব্যবসায়ীরা দাবি  বৈধ-অবৈধ সব মিলিয়ে প্রায়  ৩৫০টি দোকান রয়েছে। তবে ডিএনসিসির নির্বাহী কর্মকর্তা সেলিম রেজার বলেন ৩১৭টি দোকান বরাদ্দ ছিল, যার মধ্যে ২১৭টি ক্ষতিগ্রস্ত হয়েছে।

## আরও দেখুন
* সিদ্দিক বাজার বিস্ফোরণ
* সীতাকুণ্ড অক্সিজেন প্ল্যান্ট বিস্ফোরণ
* সীতাকুণ্ড কনটেইনার ডিপো অগ্নিকাণ্ড
* নিমতলি অগ্নিকাণ্ড
* তাজরীন ফ্যাশন অগ্নিকাণ্ড
* এফআর টাওয়ার অগ্নিকাণ্ড

## তথ্যসূত্র

বিষয়শ্রেণী:চলমান ঘটনাসমূহ
বিষয়শ্রেণী:২০২৩-এ বাংলাদেশ
বিষয়শ্রেণী:বাংলাদেশে অগ্নিকাণ্ড
বিষয়শ্রেণী:২০২৩-এ অগ্নিকাণ্ড
বিষয়শ্রেণী:ঢাকার ইতিহাস
ডায়াটমিক কার্বন

**ডায়াটমিক কার্বন**  (পদ্ধতিগতভাবে ডিকার্বন নামে পরিচিত এবং 1λ2,2λ2-ইথিন), একটি সবুজ, বায়বীয় অজৈব রাসায়নিক যার রাসায়নিক সূত্র C=C (এটাও [C2] বা C2 লেখা)। আশেপাশের পরিবেষ্টিত তাপমাত্রা এবং চাপে, এটি গতিগতভাবে স্থিতিশীল নয় এবং অটোপলিমারাইজেশনের মাধ্যমে সরানো হয়। এটি কার্বন বাষ্পে পাওয়া যায়, উদাহরণস্বরূপ বৈদ্যুতিক আর্কসে; ধূমকেতু, নাক্ষত্রিক বায়ুমণ্ডল এবং আন্তঃনাক্ষত্রিক মাধ্যমের মধ্যে; এবং নীল হাইড্রোকার্বন শিখায় পাওয়া যায় । ডায়াটমিক কার্বন হল কার্বনের অ্যালোট্রপের দ্বিতীয় সহজতম (পারমাণবিক কার্বনের পরে), এবং ফুলেরিনের উৎপত্তিতে মধ্যবর্তী অংশগ্রহণকারী।

## বৈশিষ্ট্য
C2 কার্বন বাষ্পের একটি উপাদান। একটি গবেষণা পত্র অনুমান করে যে কার্বন বাষ্প প্রায় 28% ডায়াটমিক, [2] তবে তাত্ত্বিকভাবে এটি তাপমাত্রা এবং চাপের উপর নির্ভর করে।

## তথ্যসূত্র

বিষয়শ্রেণী:কার্বনের অ্যালোট্রপ
বিষয়শ্রেণী:অ্যাস্ট্রোকেমিস্ট্রি
আম্মামা

**আম্মামা** বা **<nowiki/>'এমা** (আরবি: عمامة; মিশরীয় আরবি: عمة আইপিএ: [ˈʕem.mæ]) হল এক ধরনের পাগড়ি যা মুসলিমদের কাছে ধর্মীয়ভাবে তাৎপর্যপূর্ণ। মিশর বা সুদানের পুরুষরা সাধারণত জেলবিয়ার পোশাকের সাথে 'এমা পরেন। এই উষ্ণীশ পরা কর্তৃত্ব, শক্তি এবং সম্মানের প্রতীক।

## আরও দেখুন

* জেলবিয়া

## তথ্যসূত্র

বিষয়শ্রেণী:পোশাক
বিষয়শ্রেণী:মধ্যপ্রাচ্যের পোশাক
বিষয়শ্রেণী:পাগড়ি
বিষয়শ্রেণী:ধর্মীয় উষ্ণীশ
বিষয়শ্রেণী:উষ্ণীশ
বিষয়শ্রেণী:আরবি পোশাক
বিষয়শ্রেণী:ইসলামি পুরুষদের পোশাক
বেরিলিয়াম সালফাইড

**বেরিলিয়াম সালফাইড** একটি অজৈব যৌগ যার রাসায়নিক সংকেত BeS । এটি সালফাইড শ্রেণির একটি আয়নিক যৌগ।

## প্রস্তুতি
হাইড্রোজেন গ্যাসের উপস্থিতিতে সালফার  অর্থাৎ গন্ধক এবং বেরিলিয়াম ধাতুর মিশ্রণকে ১০০০ থেকে ১৩০০ ডিগ্রি সেলসিয়াস তাপমাত্রায় ১০ থেকে ২০ মিনিট ধরে উত্তপ্ত করলে  বেরিলিয়াম সালফাইড তৈরি হয়। তবে মিশ্রণটিকে শুধু মাত্র ৯০০ ডিগ্রি সেলসিয়াস তাপমাত্রায় উত্তপ্ত করা হলে উৎপন্ন বেরিলিয়াম সালফাইডে ধাতব বেরিলিয়াম অশুদ্ধি হিসাবে থেকে যায়। 

## ধর্ম
বেরিলিয়াম সালফাইড একটি সাদা রঙের স্ফটিকাকার পদার্থ। জলের থেকে দ্বিগুণেরও বেশি ভারী। এর ঘনত্ব ২.৩৬ গ্রাম/সিসি এবং গলনাঙ্ক ১৮০০ ডিগ্রি সেলসিয়াস। জল এবং অ্যাসিড দ্বারা সহজেই আক্রান্ত হয়।

## তথ্যসূত্র

বিষয়শ্রেণী:বেরিলিয়াম যৌগ
বিষয়শ্রেণী:সালফাইড
রোটাক্সেন

থাম্ব| একটি rotaxane এর গ্রাফিক্যাল উপস্থাপনা
থাম্ব| সাইক্লোবিস (প্যারাক্যাট  -ফেনিলিন) ম্যাক্রোসাইকেলযুক্ত একটি রোটাক্সেন এর গঠন।
একটি রোটাক্সেন (ল্যাটিন রোটা 'হুইল' থেকে, এবং অক্ষ 'এক্সেল' থেকে) একটি যান্ত্রিকভাবে আন্তঃলক আণবিক স্থাপত্য যা একটি ডাম্বেল-আকৃতির অণু নিয়ে গঠিত এবং একটি ম্যাক্রোসাইকেলের মাধ্যমে থ্রেড করা হয় (গ্রাফিক্যাল উপস্থাপনা দেখুন)। একটি rotaxane এর দুটি উপাদান গতিগতভাবে আটকে থাকে যেহেতু ডাম্বেলের প্রান্তগুলি (প্রায়শই স্টপার বলা হয়) রিংয়ের অভ্যন্তরীণ ব্যাসের চেয়ে বড় এবং উপাদানগুলির বিচ্ছিন্নতা (আনথ্রেডিং) প্রতিরোধ করে কারণ এর জন্য সমযোজী বন্ধনের উল্লেখযোগ্য বিকৃতি প্রয়োজন।

রোটাক্সেন এবং অন্যান্য যান্ত্রিকভাবে আন্তঃলক আণবিক স্থাপত্য, যেমন ক্যাটেনেন, সম্পর্কিত বেশিরভাগ গবেষণা তাদের দক্ষ সংশ্লেষণ বা কৃত্রিম আণবিক মেশিন হিসাবে তাদের ব্যবহারের উপর দৃষ্টি নিবদ্ধ করা হয়েছে। যাইহোক, রোটাক্সেন সাবস্ট্রাকচারের উদাহরণগুলি প্রাকৃতিকভাবে সৃষ্ট পেপটাইডেজগুলিতে পাওয়া গেছে, যার মধ্যে রয়েছে: সিস্টাইন নট পেপটাইডেজ, সাইক্লোটাইডেজ বা ল্যাসো-পেপটাইডেজ যেমন মাইক্রোসিন জে 25।

## সংশ্লেষণ

## তথ্যসূত্র

বিষয়শ্রেণী:ভিডিও ক্লিপযুক্ত নিবন্ধ
বিষয়শ্রেণী:আণবিক ইলেকট্রনিক্স
বিষয়শ্রেণী:জৈব অর্ধপরিবাহী
বিষয়শ্রেণী:আণবিক টপোলজি
টন্ডো (কলা)

**টন্ডো** (বহুবচনে "টন্ডি" অথবা "টন্ডোস") হচ্ছে রেনেসার সময়ের কলার এমন  পদবাচ্য যা দিয়ে গোলাকার শিল্পকলাকে বুঝায়। যা হতে পারে চিত্রাঙ্কন অথবা ভাস্কর্য। এই শব্দের উদ্ভব হয়েছে ইতালীয় *রোটোন্ডো* থেকে যার অর্থ "রাউন্ড" (গোলাকার)। তবে ইংরেজিতে এই পদবাচ্য ছোট গোলাকার চিত্রকর্মের জন্য প্রযোজ্য নয়। যেসব চিত্রকলার ব্যাস ন্যুনতম ৬০ সেমি (২ফিটের) বেশি সেসব চিত্রকলাকে টন্ডো বলা যেতে পারে। তবে চিত্রকর্ম যেহেতু দিমাত্রিক তলের উপর নির্মিত তার জন্য এই নিয়ম বলবৎ হলেও ভাস্কর্য যেহেতু ত্রিমাত্রিক, তাই ভাস্কর্যের আকার এই পরিমাপের থেকে ছোটও হলেও তাকে টণ্ডো শিল্পকর্ম বলা যেতে পারে।
## ইতিহাস
সান্দ্রো বত্তিচেল্লি টণ্ডো ধারার অনেক চিত্রাঙ্কন করেছেন। এধরনের চিত্রকর্মে তিনি ম্যাডোনা এবং বিভিন্ন কাহিনীকে ফুটিয়ে তুলেছে। মাইকেলেঞ্জেলো গোলাকার টন্ডো নিয়ে কাজ করেছেন। তিনি ভাস্কর্য এবং চিত্রাঙ্কন উভয় ক্ষেত্রেই টন্ডো ধারার কলা সৃষ্টিতে মুন্সিয়ানা দেখিয়েছেন। তার এরকম একটি কাজ *[[Doni Tondo|ডনি টন্ডো]]* উফিজিতে প্রদর্শনের জন্য রাখা আছে। একইভাবে রাফায়েল নামক আরেকজন শিল্পীও টন্ডো নিয়ে কাজ করেছেন।

## তথ্যসূত্র

বিষয়শ্রেণী:চিত্রকর্ম
স্টুটগার্ট বিমানবন্দর

**স্টুটগার্ট বিমানবন্দর** (, পূর্বনাম )  হল জার্মান রাজ্য বাডেন-ভুর্টেমবের্গের রাজধানী স্টুটগার্টে অবস্থিত একটি আন্তর্জাতিক বিমানবন্দর। স্টুটগার্টের প্রাক্তন মেয়র, এরউইন রোমেলের ছেলে ম্যানফ্রেড রোমেলের সম্মানে বিমানবন্দরটির নামকরণ করা হয়।

বিমানবন্দরটি Flughafen Stuttgart GmbH (FSG) দ্বারা পরিচালিত হয়। এটি ১৯২৪ সালে প্রতিষ্ঠিত হয়েছিল এবং প্রাথমিকভাবে বোবলিংজেন বিমানবন্দর পরিচালিত হয়েছিল। ২০০৪ সাল থেকে, বিমানবন্দরের অপোরেটিং কোম্পানির ৬৫% বাডেন-ভুর্টেমবের্গ রাজ্যের মালিকানাধীন এবং ৩৫% স্টুটগার্ট শহরের। এটি স্টুটগার্ট শহরের কেন্দ্র থেকে প্রায় ১৩ কিমি (৮.১ মাইল) (১০কিমি (৬.২ মাইল) একটি সরল রেখায়) দক্ষিণে অবস্থিত এবং কাছের শহর লেইনফেল্ডেন-এক্টারডিঞ্জেন, ফিল্ডারস্ট্যাড এবং স্টুটগার্টের মধ্যে সীমানায় অবস্থিত। ২০০৭ সালে, মেসে স্টুটগার্ট কনভেনশন সেন্টার - জার্মানির নবম বৃহত্তম প্রদর্শনী কেন্দ্র - সরাসরি বিমানবন্দরের পাশের মাঠে স্থানান্তরিত হয়। উপরন্তু, গাড়ি পার্কিং কোম্পানি APCOA পার্কিংয়ের বিশ্বব্যাপী সদর দপ্তর এখানে অবস্থিত।

## ইতিহাস

## টার্মিনাল

## এয়ারলাইন্স এবং গন্তব্য

## পরিসংখ্যান

## দুর্ঘটনা ও ঘটনা

## তথ্যসূত্র

বিষয়শ্রেণী:জার্মানির বিমানবন্দর
পরশুরাম ইউনিয়ন

**পরশুরাম ইউনিয়ন** নামে বাংলাদেশে মোট ২টি ইউনিয়ন ছিল, তবে বর্তমানে ২টি ইউনিয়নই বিলুপ্ত। যথা:
* পরশুরাম ইউনিয়ন, পরশুরাম; (ফেনী জেলা)
* পরশুরাম ইউনিয়ন, রংপুর সদর; (রংপুর জেলা)
তপোধন ইউনিয়ন

**তপোধন** বাংলাদেশের রংপুর জেলার অন্তর্গত রংপুর সদর উপজেলার একটি সাবেক ইউনিয়ন।

## আয়তন
তপোধন ইউনিয়নের আয়তন ছিল ৬,৮১৫ একর (২৭.৫৮ বর্গ কিলোমিটার)।

## প্রশাসনিক এলাকা
তপোধন ইউনিয়ন ছিল রংপুর সদর উপজেলার আওতাধীন ৪নং ইউনিয়ন পরিষদ। তবে রংপুর সিটি কর্পোরেশন প্রতিষ্ঠার ফলে এ ইউনিয়নের সম্পূর্ণ অংশ সিটি কর্পোরেশনের আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।

## আরও দেখুন
* রংপুর সিটি কর্পোরেশন
* রংপুর সদর উপজেলা

## তথ্যসূত্র

## বহিঃসংযোগ

বিষয়শ্রেণী:রংপুর সদর উপজেলার বিলুপ্ত ইউনিয়ন
বিষয়শ্রেণী:বাংলাদেশের বিলুপ্ত ইউনিয়ন
লুটন টাউন ফুটবল ক্লাব

**লুটন টাউন ফুটবল ক্লাব** (; সাধারণত **লুটন টাউন এফসি** এবং সংক্ষেপে **লুটন টাউন** নামে পরিচিত) হচ্ছে লুটন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৮৮৫ সালের ১১ই এপ্রিল তারিখে প্রতিষ্ঠিত হয়েছে। ১০,৩৫৬ ধারণক্ষমতাবিশিষ্ট কেনিলঅর্থ রোডে *দ্য হ্যাটার্স* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় রবার্ট ওয়েন এডওয়ার্ডস এবং সভাপতির দায়িত্ব পালন করছেন ডেভিড উইলকিনসন। বর্তমানে ওয়েলশ রক্ষণভাগের খেলোয়াড় টম লকিয়ার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, লুটন টাউন এপর্যন্ত ৭টি শিরোপা জয়লাভ করেছে; যার মধ্যে একটি ইএফএল চ্যাম্পিয়নশিপ শিরোপা রয়েছে। পেলি রুডক এমপাঞ্জু, ম্যাথু স্প্রিং, জ্যাক হোয়েলস, স্টিভ হোওয়ার্ড এবং জেমস কলিন্সের মতো খেলোয়াড়গণ লুটন টাউনের জার্সি গায়ে মাঠ কাঁপিয়েছেন।

## ইতিহাস
ক্লাব প্রতিষ্ঠার প্রায় ৭০ বছর পর, ১৯৫৫–৫৬ মৌসুমে লুটন টাউন প্রথমবারের মতো ইংল্যান্ডের পেশাদার ফুটবলের শীর্ষ স্তর দ্য ফুটবল লিগে অংশগ্রহণ করতে সক্ষম হয়েছিল। ১৯৫৫–৫৬ দ্য ফুটবল লিগে লুটন টাউন ১৭টি জয় এবং ৮টি ড্রয়ে সর্বমোট ৪২ পয়েন্ট অর্জন করে পয়েন্ট তালিকায় ১০ম স্থান অর্জন করেছিল, যেখানে গর্ডন টার্নার ১৯টি গোল করে লিগে লুটন টাউনের হয়ে সর্বোচ্চ গোলদাতা হয়েছিলেন।

## তথ্যসূত্র

## বহিঃসংযোগ

*  

বিষয়শ্রেণী:লুটন টাউন ফুটবল ক্লাব
বিষয়শ্রেণী:১৮৮৫-এ প্রতিষ্ঠিত ফুটবল ক্লাব
বিষয়শ্রেণী:১৮৮৫-এ ইংল্যান্ডে প্রতিষ্ঠিত
বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:প্রিমিয়ার লিগের ক্লাব
ভারত–মধ্যপ্রাচ্য–ইউরোপ অর্থনৈতিক করিডোর

**ভারত–মধ্যপ্রাচ্য–ইউরোপ অর্থনৈতিক করিডোর** হল একটি পরিকল্পিত অর্থনৈতিক করিডোর, যার লক্ষ্য এশিয়া, পারস্য উপসাগর ও ইউরোপের মধ্যে সংযোগ ও অর্থনৈতিক একীকরণের মাধ্যমে অর্থনৈতিক উন্নয়নকে জোরদার করা।

## পটভূমি
ভারত, যুক্তরাষ্ট্র, সংযুক্ত আরব আমিরাত, সৌদি আরব, ফ্রান্স, জার্মানি, ইতালি এবং ইইউ-এর রাষ্ট্র প্রধানদের দ্বারা ২০২৩ খ্রিস্টাব্দের ১০ই সেপ্টেম্বর ২০২৩ জি২০ নতুন দিল্লি শীর্ষ সম্মেলনের সময় সমঝোতা স্মারক (এমওইউ) উন্মোচন করা হয়েছিল।

## তথ্যসূত্র

বিষয়শ্রেণী:বাণিজ্যপথ
বিষয়শ্রেণী:আন্তর্জাতিক রেল পরিবহন
বিষয়শ্রেণী:ইউরোপীয় ইউনিয়নের তৃতীয়-দেশীয় সম্পর্ক
বিষয়শ্রেণী:ভারত–ইউরোপীয় ইউনিয়ন সম্পর্ক
বিষয়শ্রেণী:ভারতের বৈদেশিক সম্পর্ক
বিষয়শ্রেণী:২০২৩ জি২০ নতুন দিল্লি সম্মেলন
বুরজিনকা

**বুরজিনকা** হল একটি পাগড়ি যা মান্ডিয়ান পুরুষদের দ্বারা মাসবুটা আনুষ্ঠানিক আচারের সময় পরিধান করা হয়। একটি লম্বা কাপড়ের উপরের প্রান্ত দিয়ে এটি তৈরি করা হয়, নীচের প্রান্তটি পান্ডামা বা মুখের ঘোমটা তৈরি করে।

## ''কোলস্তায়''
, , এবং  প্রার্থনা সহ বুরজিনকা পরার সময় *কোলাস্তাতে* বেশ কয়েকটি প্রার্থনা পাঠ করা হয়।

## আরো দেখুন
* ম্যান্ডিয়ান পুরোহিত#পোশাক
* পান্ডামা

## তথ্যসূত্র

## বহিঃসংযোগ
* পাগড়ী ও পবিত্র বেল্ট বাঁধা
* পাগড়ি বাঁধা (ভিডিও)
* পাগড়ি বাঁধা (ভিডিও)

বিষয়শ্রেণী:পাগড়ি
বিষয়শ্রেণী:ধর্মীয় উষ্ণীশ
বিষয়শ্রেণী:ম্যান্ডিয়ান পোশাক
আবু বকর আল-বাকিল্লানী

**কাজী আবু বকর আল-বাকিল্লানি** ( ৩৩৮ হিঃ - ৪০৩ হি. / ৯৫০ খ্রি. – ১০১৩ খ্রি.) ছিলেন একজন ইসলামী পণ্ডিত, ইমাম, শাস্ত্রজ্ঞ, আকিদা বিশেষজ্ঞ, ফিকহবিদ ও উসুলী। তার পুরো নাম: মুহাম্মদ বিন আল-তাইয়্যিব বিন মুহাম্মদ বিন জাফর বিন আল-কাসিম আবু বকর আল-বাকিল্লানি আল-বসরি। তার উপাধি ছিল সুন্নাহর শেখ (শায়খুস্সুন্না)। তিনি তৎকালীন সুন্নি সম্প্রদায়ের মুখপাত্র ছিলেন। তিনি আকিদায় আশয়ারী মাযহাবের চিন্তাধারার নেতৃত্ব দেন এবং ফিকহে মালিকি মাযহাব ও তার উসুলে ব্যাপক অবদান রাখেন। তিনি আশয়ারি মাজহাবের প্রবতর্ক আবুল হাসান আল আশ'আরির পরে সর্বশ্রেষ্ঠ আশ'আরী ইমাম হিসেবে বিবেচিত হন। এছাড়াও তিনি চারশত গ্রন্থের একজন লেখক হিসেবে বিবেচিত হন। 

## তথ্যসূত্র

বিষয়শ্রেণী:ইসলামি ব্যক্তিত্ব
বিসমাথ ট্রাইব্রোমাইড

**বিসমাথ ট্রাইব্রোমাইড** একটি অজৈব যৌগ যার রাসায়নিক সংকেত BiBr3 । এটি বিসমাথ এবং ব্রোমিনের একটি রাসায়নিক যৌগ।

## প্রস্তুতি
বিসমাথ অক্সাইডের সঙ্গে হাইড্রোব্রোমিক অ্যাসিডের বিক্রিয়া করে বিসমাথ ট্রাইব্রোমাইড তৈরি করা যায়। বিক্রিয়াটি এই রকম:

: 

ব্রোমিনের সাহায্যে  বিসমাথ ধাতুকে সরাসরি জারিত করেও বিসমাথ ট্রাইব্রোমাইড উৎপন্ন করা যায়।

: 

## ধর্ম
বিসমাথ ট্রাইব্রোমাইড জলে অত্যন্ত দ্রবণীয়। এটি একটি লুইস অ্যাসিড। এটি ব্রোমাইড আয়ন গ্রহণ করে নানা ধরনের জটিল মূলক যেমন, [BiBr6 ] 3−, [Bi 2 Br10 ] 4−, তৈরি করতে পারে। এর থেকে জটিল যৌগের লবণ তৈরি হয়।

## তথ্যসূত্র

বিষয়শ্রেণী:ধাতব হ্যালাইড
বিষয়শ্রেণী:ব্রোমাইড
বিষয়শ্রেণী:বিসমাথ যৌগ
নরম মলাটের বই

**নরম মলাটের বই** (  ) বলতে পুরু কাগজ বা কদাচিৎ কাগজের ফলক (পেপারবোর্ড) দিয়ে তৈরি মলাট সেলাই বা স্টেপলের  পরিবর্তে আঠা দিয়ে আটকে বাঁধাই করা বইকে বোঝায়। একে ইংরেজিতে *পেপারব্যাক*, *সফটকভার*, *সফটব্যাক*, ইত্যাদি নামে ডাকা হয়। এর বিপরীতে শক্তমলাটের বইগুলির (ইংরেজিতে *হার্ডকভার* বা *হার্ডব্যাক*) মলাট কার্ডবোর্ড, কাপড়, চামড়া, কাগজ বা প্লাস্টিক দিয়ে তৈরি ও বাঁধানো হয়।
 
ইংরেজিভাষী বিশ্বে নরম মলাটে বাঁধানো অপেক্ষাকৃত সস্তা বইগুলি ১৯শ শতক থেকে পুস্তিকা (প্যামফলেট), সস্তা খেলো উপন্যাস (ইয়েলোব্যাকস বা ডাইম উপন্যাস) ও বিমানবন্দরে বিক্রয়কৃত উপন্যাসের আকারে বিদ্যমান। আকারের উপর ভিত্তি করে  আধুনিক নরম মলাটের বইগুলির স্বতন্ত্র প্রকারভেদ যেতে পারে। যেমন মার্কিন যুক্তরাষ্ট্রে "ম্যাস-মার্কেট পেপারব্যাক" (গণবাজারের নরম মলাটের বই) এবং আরও বড় ও টেকসই "ট্রেড পেপারব্যাক" (উচ্চমানের নরম মলাটের বই) - এই দুইয়ের মধ্যে পার্থক্য করা হয়। যুক্তরাজ্যে নরম মলাটের বইগুলি "এ-ফরম্যাট", "বি-ফরম্যাট" এবং বৃহত্তম "সি-ফরম্যাট" এই তিনটি আকারে পাওয়া যায়।

সাধারণত যখন কোনও প্রকাশক কোনও বই স্বল্প খরচে প্রকাশ করার সিদ্ধান্ত নেন, তখন বইটির নরম মলাটের সংস্করণ জারি করা হয়। 

## তথ্যসূত্র

বিষয়শ্রেণী:বইয়ের বিন্যাস
বিষয়শ্রেণী:বই প্রকাশনা
বিষয়শ্রেণী:বইয়ের পরিভাষা
দুনিথ ভেল্লালাগে

**দুনিথ ভেল্লালাগে** (; জন্ম ৯ জানুয়ারি ২০০৩) একজন শ্রীলঙ্কান ক্রিকেটার। কখনো তার নামের বানান **দুনিত ভেল্লালাগে**, **দুনিথ ওয়েলালাগে** ও **দুনিথ** **ওয়েল্লালাগে** করা হয়ে থাকে। ২০২২ সালের জুন মাসে শ্রীলঙ্কা জাতীয় ক্রিকেট দলের হয়ে আন্তর্জাতিক ক্রিকেটে অভিষেক হয়।

## কর্মজীবন

২০১৯-২০ ইনভাইটেশন লিমিটেড ওভার টুর্নামেন্টে লঙ্কান ক্রিকেট ক্লাবের হয়ে ১৪ ডিসেম্বর ২০১৯-এ তার লিস্ট এ অভিষেক হয়।

২০২২ সালের জানুয়ারিতে, ওয়েস্ট ইন্ডিজে ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য তাকে শ্রীলঙ্কা দলের অধিনায়ক হিসাবে মনোনীত করা হয়েছিল। টুর্নামেন্টের শ্রীলঙ্কার উদ্বোধনী ম্যাচে তিনি পাঁচ উইকেট শিকার করেন, এবং ম্যাচের সেরা খেলোয়াড় নির্বাচিত হন। টুর্নামেন্টের শ্রীলঙ্কার পরের ম্যাচে, তিনি আরও পাঁচ উইকেট শিকার করেন এবং আবারও ম্যাচের সেরা খেলোয়াড় নির্বাচিত হন। দক্ষিণ আফ্রিকার বিরুদ্ধে শ্রীলঙ্কার সুপার লিগের প্লে-অফ সেমিফাইনাল ম্যাচে, তিনি ১১৩ রান করেছিলেন এবং শ্রীলঙ্কা ম্যাচটি ৬৫ রানে জিতেছিল। তিনি শ্রীলঙ্কা দলের প্রথম অধিনায়ক যিনি অনূর্ধ্ব-১৯ ক্রিকেট বিশ্বকাপে সেঞ্চুরি করেন। তিনি অনূর্ধ্ব-১৯ বিশ্বকাপে প্রধান উইকেট শিকারী হিসেবে ১৭টি ডিসমিসাল সহ শেষ করেন।

২০২২ সালের এপ্রিলে, শ্রীলঙ্কা ক্রিকেট তাকে ইংল্যান্ড সফরের জন্য শ্রীলঙ্কা উদীয়মান দলের স্কোয়াডে নাম দেয়।  ২৫ মে ২০২২-এ, ইংল্যান্ড সফরের সময়, সারের বিপক্ষে তার টি-টোয়েন্টি অভিষেক হয়।  পরের মাসে, অস্ট্রেলিয়ার শ্রীলঙ্কা সফরের সময় অস্ট্রেলিয়া এ-এর বিপক্ষে তাদের ম্যাচের জন্য তাকে শ্রীলঙ্কা এ স্কোয়াডে রাখা হয়েছিল।  পরবর্তীতে একই মাসে, অস্ট্রেলিয়ার বিরুদ্ধে তাদের সিরিজের জন্যও তাকে শ্রীলঙ্কার একদিনের আন্তর্জাতিক (ওডিআই) দলে রাখা হয়েছিল।   ১৪ জুন ২০২২-এ অস্ট্রেলিয়ার বিপক্ষে শ্রীলঙ্কার হয়ে তার ওডিআই অভিষেক হয়।  পরের মাসে, অস্ট্রেলিয়ার বিপক্ষে দ্বিতীয় ম্যাচের জন্য তাকে শ্রীলঙ্কার টেস্ট দলে যোগ করা হয়। 

২০২২ সালের জুলাইয়ে, তিনি লঙ্কা প্রিমিয়ার লিগের তৃতীয় সংস্করণের জন্য জাফনা কিংসের হয়ে খেলেছিলেন।  এছাড়াও জুলাই মাসে, তাকে আবার শ্রীলঙ্কার টেস্ট স্কোয়াডে রাখা হয়েছিল পাকিস্তানের বিরুদ্ধে তাদের হোম সিরিজের জন্য।  ২৪ জুলাই ২০২২-এ পাকিস্তানের বিপক্ষে শ্রীলঙ্কার হয়ে তার টেস্ট অভিষেক হয়। 

২০২৩ সালের মার্চ মাসে, নিউজিল্যান্ডের বিপক্ষে সিরিজের জন্য তাকে একদিনের আন্তর্জাতিক এবং টি-টোয়েন্টি উভয় আন্তর্জাতিক দলে নাম দেওয়া হয়েছিল। 

## তথ্যসূত্র

## বহিঃসংযোগ
* 

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:কোল্টস ক্রিকেট ক্লাবের ক্রিকেটার
বিষয়শ্রেণী:জাফনা কিংসের ক্রিকেটার
বিষয়শ্রেণী:কলম্বো স্ট্রাইকার্সের ক্রিকেটার
বিষয়শ্রেণী:ফরচুন বরিশালের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
স্ট্রেঞ্জার থিংস (সিজন ৪)

আমেরিকান কল্পবিজ্ঞান ভৌতিক ড্রামা টেলিভিশন সিরিজ *[[স্ট্রেঞ্জার থিংস|স্ট্রেঞ্জার থিংসের]]* চতুর্থ সিজন স্ট্রিমিং সার্ভিস নেটফ্লিক্সে দুই খণ্ডে বিশ্বব্যাপী মুক্তি পেয়েছে। সাতটি পর্বের প্রথম সেটটি ২৭ মে, ২০২২-এ মুক্তি পেয়েছিল, ও দুটি পর্বের দ্বিতীয় সেটটি ১লা জুলাই, ২০২২-এ প্রকাশিত হয়েছিল। শন লেভি, ড্যান কোহেন, ইয়ান প্যাটারসন এবং কার্টিস গুইন সহ অনুষ্ঠানটির নির্মাতা ডাফার ব্রাদার্স দ্বারা সিজনটি প্রযোজনা করা হয়েছিল।

সমালোচকরা পারফরম্যান্স, ভিজ্যুয়াল, অ্যাকশন সিকোয়েন্স, বাস্তবধর্মী থিম, সাউন্ডট্র্যাক, মানসিক ওজন এবং গাঢ়, আরও পরিপক্ক টোনের প্রশংসা করে সিজনটি ইতিবাচক পর্যালোচনার সাথে দেখা হয়েছিল, যদিও কেউ কেউ দীর্ঘ পর্বের রানটাইমগুলির কারণে এটিকে অতিরিক্ত স্টাফ করার জন্য সমালোচনা করেছিলেন। সিজনের প্রথম খণ্ডটি ৭৪তম প্রাইমটাইম এমি অ্যাওয়ার্ডের জন্য ১৩টি মনোনয়ন পেয়েছে , যার মধ্যে প্রাইমটাইম এমি অ্যাওয়ার্ড ফর আউটস্ট্যান্ডিং ড্রামা সিরিজ রয়েছে, পাঁচটি জিতেছে।

## মুক্তি
চতুর্থ সিজন স্ট্রিমিং প্ল্যাটফর্ম নেটফ্লিক্স- এ দুই খণ্ডে প্রকাশিত হয়েছিল, সাত পর্বের প্রথম খণ্ডটি ২৭ মে, ২০২২-এ প্রকাশিত হয়েছিল, যেখানে দুই পর্বের দ্বিতীয় খণ্ডটি পাঁচ সপ্তাহ পরে ১ জুলাই, ২০২২-এ প্রকাশিত হয়েছিল।
## তথ্যসূত্র

## বহিঃসংযোগ
* 
* 
* Official screenplay for "The Massacre at Hawkins Lab"
* Official screenplay for "The Piggyback"

বিষয়শ্রেণী:রাশিয়ার পটভূমিতে টেলিভিশন অনুষ্ঠান
রিভারসাইড ইসলামিক সেন্টার

**রিভারসাইড ইসলামিক সেন্টার** মার্কিন যুক্তরাষ্ট্রের ক্যালিফোর্নিয়া অঙ্গরাজ্যের রিভারসাইড শহরে অবস্থিত একটি মসজিদ। এটি ১৯৭৯ সালে নির্মিত হয়। প্রতি শুক্রবার এখানে নিয়মিতভাবে ১,০০০-র বেশি মুসল্লি জুমার নামাজ আদায় করেন।

## ইতিহাস
এই মসজিদটি সাউদার্ন ক্যালিফোর্নিয়া ইসলামিক শুরা কাউন্সিল-এর একটি সদস্য প্রতিষ্ঠান। ১৯৭৯–৮০ সালে এটি নির্মিত হয় এবং এর স্থপতি ছিলেন শাকিল প্যাটেল। মসজিদের অবস্থান রিভারসাইড ক্যালিফোর্নিয়া বিশ্ববিদ্যালয় ক্যাম্পাসের কাছাকাছি হওয়ায় এটি ছাত্রছাত্রী ও বৃহত্তর সম্প্রদায়ের জন্য গুরুত্বপূর্ণ সেবা প্রদান করে।

এই মসজিদটি ক্যালিফোর্নিয়ার অন্যান্য ২৩টি ইসলামিক সেন্টারের সঙ্গে মিলে প্রতি বছর একটি উন্মুক্ত প্রদর্শনী (ওপেন হাউস) আয়োজন করে, যাতে সাধারণ মানুষ ইসলাম সম্পর্কে জানতে পারে। এই অনুষ্ঠান সেপ্টেম্বর ১১ হামলা-র পর থেকে শুরু হয়।

এই কেন্দ্র আন্তঃধর্মীয় প্রচেষ্টার জন্য এবং অতিথিপরায়ণ পরিবেশের জন্য পরিচিত।

রিভারসাইড ইসলামিক সেন্টার প্রতি বছর ইনল্যান্ড এম্পায়ার অঞ্চলের মুসলিম শিক্ষার্থীদের জন্য একটি সম্মাননা অনুষ্ঠান আয়োজন করে। এখানে উচ্চ মাধ্যমিক ও বিশ্ববিদ্যালয় থেকে স্নাতক শিক্ষার্থীদের সম্মাননা দেওয়া হয় এবং বিভিন্ন ক্ষেত্রে কৃতিত্বের জন্য আর্থিক পুরস্কার প্রদান করা হয়।

২০০৪ সালের সুনামি বিপর্যয়ে সাহায্যের জন্য সেন্টারের সদস্যরা ৫০টি ত্রাণ কার্টন প্রস্তুত করেন এবং ১৫,০০০ ডলারের বেশি অর্থ সংগ্রহ করেন।

১৯৯৮ সালে মুস্তাফা এইচ. কুকো মসজিদের ইমাম হিসেবে দায়িত্ব গ্রহণ করেন। সে সময় মসজিদের মুসল্লিদের মাত্র ২% ছিলেন আমেরিকান জন্মগ্রহণকারী; ২০১২ সালের মধ্যে এই সংখ্যা বেড়ে ১৫% হয়।

২০১৪ সালে কুকো *The Press-Enterprise*-এ জানান, ইসলামিক সেন্টার তরুণদের চরমপন্থী মতাদর্শ থেকে দূরে রাখার জন্য সক্রিয়ভাবে কাজ করে যাচ্ছে।

### ২০১৫ সালের সান বার্নার্ডিনো হামলা

এই হামলার অন্যতম হামলাকারী সাইয়্যেদ রিজওয়ান ফারুক এবং তার প্রতিবেশী এনরিক মারকেজ, যিনি হামলার তদন্তে যুক্ত, উভয়েই রিভারসাইড ইসলামিক সেন্টারে নামাজ আদায় করতেন। এমনকি হামলার এক ভুক্তভোগীও এখানকার মুসল্লি ছিলেন।

ফারুক ও তাশফিন মালিক তাদের বিয়ের অনুষ্ঠানের সংবর্ধনাও এই ইসলামিক সেন্টারে করেছিলেন। তবে ২০১৪ সালে বিয়ের পর ফারুক হঠাৎ মসজিদে যাতায়াত বন্ধ করে দেন।

সেন্টারের পরিচালক জানান, ফারুকের কোনো উগ্র মতবাদ তিনি কখনো শোনেননি। যদি শুনতেন, তা হলে চেষ্টা করতেন থামাতে, কারণ এসব কাজ ইসলামের নীতির পরিপন্থী।

এই ঘটনার পর ইসলামিক সেন্টারে একটি প্রার্থনা সভার আয়োজন করা হয়, যেখানে হামলার শিকারদের প্রতি সহানুভূতি প্রকাশ ও হামলার নিন্দা জানানো হয়।

## তথ্যসূত্র

বিষয়শ্রেণী:ক্যালিফোর্নিয়ার মসজিদ
বিষয়শ্রেণী:১৯৭৯ সালে প্রতিষ্ঠিত প্রতিষ্ঠান
বিষয়শ্রেণী:১৯৭৯ সালে সম্পন্ন মসজিদ
বিষয়শ্রেণী:ক্যালিফোর্নিয়ার মসজিদ
বিষয়শ্রেণী:১৯৭৯-এ সম্পন্ন মসজিদ